Трэба заўважыць, што колькасць месцаў для атрымання вышэйшай адукацыі ў гэтым годзе паменшылася. Так, прыём на дзённую бюджэтную форму навучання ў ВНУ будзе скарочаны на 1,8 працэнта, а на завочную бюджэтную — на 8 працэнтаў. Кантрольныя лічбы прыёму на платную форму навучання ў ВНУ зменшыліся на 19,1 працэнта ў параўнанні з 2017 годам. На ўсе формы навучання (і бюджэтную, і платную) плануецца прыняць 54,4 тысячы чалавек. Прыкладна на 10 працэнтаў скараціўся набор на юрыдычныя і эканамічныя спецыяльнасці. Адначасова павялічаны прыём на тэхнічныя і тэхніка-тэхналагічныя спецыяльнасці.